ananddey/assamese-wiki-corpus huggingface dataset:
এলচি বাৰ্লো

এলচি ফ্ৰেডেৰিকা বাৰ্লো (১৮৭৬ – ১৫ নৱেম্বৰ ১৯৪৮) এগৰাকী অষ্ট্ৰেলীয় চিত্ৰশিল্পী আৰু প্ৰিণ্টমেকাৰ আছিল। তেওঁ টুয়েণ্টি মেলবোৰ্ন পেইণ্টাৰ্ছ ছ’চাইটিৰ অন্যতম প্ৰতিষ্ঠাপক সদস্যা আছিল। তেওঁ ক্যাসেলমেইনত একক প্ৰদৰ্শনী অনুষ্ঠিত কৰা প্ৰথমগৰাকী মহিলা শিল্পী আছিল।

জীৱনী

এলচি ফ্ৰেডেৰিকা বাৰ্লো (জন্ম-সূত্ৰে হেক) ১৮৭৬ চনত মেলবোৰ্ন, অষ্ট্ৰেলিয়াত জন্মগ্ৰহণ কৰে। ১৮৯৭ চনত তেওঁৰ চিত্ৰ Welcome News-এ নেচনেল গ্যালাৰী স্কুল ট্ৰেভেলিং স্ক’লাৰশ্বিপত মেক্স মেলড্ৰামৰ পিছত দ্বিতীয় স্থান লাভ কৰে। ১৯১২ চনত তেওঁ ক্যাসেলমেইনৰ মেকানিক্স’ ইনষ্টিটিউটত একক প্ৰদৰ্শনী অনুষ্ঠিত কৰে, য’ত ৯০খন চিত্ৰ প্ৰদৰ্শন কৰা হৈছিল। এই ঘটনাই পিছলৈ ক্যাসেলমেইন আৰ্ট গ্যালাৰী স্থাপনত সহায় কৰে।

এলচি বাৰ্লো ১৫ নৱেম্বৰ ১৯৪৮ চনত ভিক্টোৰিয়াৰ মেনটোনত এখন ব্যক্তিগত চিকিৎসালয়ত মৃত্যুবৰণ কৰে।

ঐতিহ্য

তেওঁৰ কৰ্মসমূহৰ পুনৰালোচনা প্ৰদৰ্শনী ১৯৭৭ চনত ক্যাসেলমেইন আৰ্ট গ্যালাৰী আৰু ১৯৭৮ চনত ডুভান্স গ্যালাৰীজত অনুষ্ঠিত হয়। এই প্ৰদৰ্শনীসমূহে তেওঁক ক্যাসেলমেইন আৰ্ট গ্যালাৰী আৰু হিষ্টোৰিক মিউজিয়ামৰ অন্যতম প্ৰতিষ্ঠাপক হিচাপে সন্মান জনায়।

তথ্যসূত্ৰ

বাহ্যিক সংযোগ

এলচি বাৰ্লো অষ্ট্ৰেলীয় শিল্প আৰু শিল্পীৰ ফাইল, ষ্টেট লাইব্ৰেৰী অৱ ভিক্টোৰিয়া
Gum trees of Australia : in pen & ink এলচি বাৰ্লোৰদ্বাৰা, ষ্টেট লাইব্ৰেৰী অৱ ভিক্টোৰিয়া
Catalogue of water colours এলচি এফ. বাৰ্লোৰদ্বাৰা, ষ্টেট লাইব্ৰেৰী কুইন্সলেণ্ড
Australia's message : sketches in pen and ink এলচি বাৰ্লোৰদ্বাৰা, ন্যাশ্যনেল লাইব্ৰেৰী অৱ অষ্ট্ৰেলিয়া
এলচি বাৰ্লোৰ কৰ্মসমূহ ক্যাসেলমেইন আৰ্ট গ্যালাৰী আৰু হিষ্টোৰিকেল মিউজিয়াম

শ্ৰেণী:অষ্ট্ৰিয়াৰ ব্যক্তি
শ্ৰেণী:চিত্ৰশিল্পী
বিদ্যা মুন্সী

বিদ্যা মুন্সী (জন্ম কানুগা; ৫ ডিচেম্বৰ ১৯১৯ – ৮ জুলাই ২০১৪) ভাৰতীয় কমিউনিষ্ট পাৰ্টিৰ এগৰাকী সাংবাদিক আৰু নেত্ৰী আছিল। তৰ্কসাপেক্ষভাৱে তেওঁ ভাৰতৰ প্ৰথমগৰাকী মহিলা সাংবাদিক আছিল।

প্ৰাৰম্ভিক জীৱন

বিদ্যা কানুগা (পিছলৈ মুন্সী), গুজৰাটী পৰিয়ালৰ এগৰাকী জীয়ৰী আছিল। উকীল পিতৃ আৰু সমাজ কৰ্মী মাতৃৰ ঘৰত ১৯১৯ চনৰ ৫ ডিচেম্বৰত বোম্বাই (মুম্বাই)ত বিদ্যা মুন্সীয়ে জন্মগ্ৰহণ কৰিছিল। স্কুলীয়া শিক্ষাৰ উচ্চ মাধ্যমিক পৰীক্ষাত তেওঁ মহিলাসকলৰ মাজত প্ৰথম স্থান লাভ কৰিবলৈ সক্ষম হৈছিল আৰু তাৰ পিছত বোম্বাইৰ এলফিনষ্টোন কলেজত আই এচ ছি পাঠ্যক্ৰম গ্ৰহণ কৰিছিল। ১৯৩৮ চনত চিকিৎসা বিজ্ঞান অধ্যয়ন কৰিবলৈ তেওঁ অকলেই ইংলেণ্ডলৈ যাবলৈ সিদ্ধান্ত লৈছিল।

১৯৪৩ চনত ইংলেণ্ডত থাকোঁতে তেওঁ আৰু তেওঁৰ সহকৰ্মীসকলে শ্বেফিল্ডত তেওঁলোকৰ প্ৰথম পোষ্টাৰ প্ৰদৰ্শনী অনুষ্ঠিত কৰিছিল।বঙলা ভাষা ভালদৰে নজনা সত্ত্বেও তেওঁক এখন বঙালী কাকত 'চলৰ পাথে' সম্পাদনা কৰিবলৈ কোৱা হৈছিল। তাৰ বাবে তেওঁ কঠোৰ শ্ৰম কৰি দ্ৰুতভাৱে ভাষাটো শিকিব লগা হৈছিল।

১৯৫২ চনৰ পৰা ১৯৬২ চনলৈকে তেওঁ বোম্বাইৰ সাপ্তাহিক আলোচনী "ব্লিটজ"ৰ কলিকতা সংবাদদাতা হিচাপে কাম কৰিছিল। তেওঁক যুক্তিসঙ্গতভাৱে ভাৰতৰ প্ৰথমগৰাকী মহিলা সাংবাদিক বুলি কোৱা হয়।

তেওঁ কেইবা বছৰ ধৰি চিপিআইৰ মুখপত্ৰ কালান্তৰ প্ৰকাশ কৰা বোৰ্ডৰ নেতৃত্ব দিছিল। আৰু দলটোৰ এজন সক্ৰিয় সদস্য আছিল। তেওঁ ২০০০ চনলৈকে ৰাজ্যিক মহিলা আয়োগৰ মুৰব্বী হিচাপে কাম কৰিছিল। ব্যক্তিগত জীৱন, ৰাজনৈতিক উত্থান-পতন আৰু সেই সময়ৰ নাৰী আন্দোলন গঢ় দিয়াৰ ক্ষেত্ৰত তেওঁৰ ভূমিকা আদিৰ বিষয়ে তেওঁ "ইন ৰেত্ৰস্পেক্ট ৱাৰ- টাইম মেম'ৰিজ এণ্ড থ'টছ অন ৱমেন'ছ মুভমেণ্ট"(In Retrospect. War-time Memories and Thoughts on Women's Movement) নামেৰে এখন স্মৃতিগ্ৰন্থত বিশদভাৱে নথিভুক্ত কৰিছিল।

তথ্যসূত্ৰ

শ্ৰেণী:মৃত ব্যক্তি
শ্ৰেণী:ভাৰতৰ কমিউনিষ্ট দলৰ মহিলা ৰাজনীতিবিদ
শ্ৰেণী:ভাৰতীয় সাংবাদিক
শ্ৰেণী:নাৰীৰ আন্তঃৰাষ্ট্ৰীয় গণতান্ত্ৰিক ফেডাৰেচনৰ ব্যক্তি
ডেভিড গগিন্স

ডেভিড গগিন্স (; জন্ম: ১৭ ফেব্ৰুৱাৰী, ১৯৭৫) এজন অৱসৰপ্ৰাপ্ত আমেৰিকাৰ নৌসেনাৰ SEAL, আমেৰিকান আল্ট্ৰামাৰাথন দৌৰবিদ, আল্ট্ৰা-ডিষ্টেন্স চাইকেল আৰোহী, প্ৰাক্তন গিনিজ ৱৰ্ল্ড ৰেকৰ্ড ধাৰী, ট্ৰাইএথলিট, ৰাজহুৱা বক্তা আৰু লেখক।

উদ্ধৃতি

নিজৰ লগত যুদ্ধ কৰি সম্পূৰ্ণ নতুন পৰিচয় সৃষ্টি কৰিবলৈ ইচ্ছুক হ’ব লাগিব।
- "ডেভিড গগিন্সৰ উদ্ধৃতি"

ভাগৰুৱা হ’লেই মই ৰৈ নাযাওঁ। যেতিয়া মোৰ কাম শেষ হয় তেতিয়াহে মই ৰৈ যাওঁ।
- "David Goggins Quotes"

বিষ হয়, কিন্তু ইয়াত মাত্ৰ এয়াই আছে। প্ৰশিক্ষণৰ আটাইতকৈ কঠিন কামটো হ’ল আপোনাৰ মনটোক প্ৰশিক্ষণ দিয়া। ৰাস্তাত দৌৰাৰ বিষ সহ্য কৰিবলৈ ভৰি দুখন প্ৰশিক্ষণ দিব লাগিব; আৰু যন্ত্ৰণা সহ্য কৰিবলৈ মনটোক প্ৰশিক্ষণ দিব লাগিব। সেইটো কৰাৰ এটাই উপায়— ওলাই আহি দৌৰিব লাগিব।
- "Top 200 Being Strong Quotes"

যেতিয়া আপুনি নৰকীয় যন্ত্ৰণাৰ মাজেৰে পাৰ হয়, তেতিয়া আপুনি পাহৰি যায় যে আপুনি প্ৰকৃততে কিমান মহান—কাৰণ আপুনি ইমান কষ্টত আছে—আৰু আপুনিও পাহৰি যায় যে আপুনি কিমান আচৰিত কাম কৰিছে।
- "ডেভিড গগিন্সৰ উদ্ধৃতি"

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:আমেৰিকান লেখক
শ্ৰেণী:খেলুৱৈ
ইবিজোক ফাব'ৰ'ড

ইবিজোক ফাব'ৰ'ড নাইজেৰিয়াৰ অ-লাভজনক ElectHER ৰ সহ-প্ৰতিষ্ঠাপক আৰু মুখ্য কাৰ্যবাহী বিষয়া।

জীৱনী

ফাব’ৰ’ডৰ জন্ম হৈছিল অছুন ৰাজ্যত। তেওঁৰ পিতৃ ওবাফেমি আওলোৱো বিশ্ববিদ্যালয়ৰ উপাচাৰ্য মাইকেল ফাব’ৰ’ড।

ফাব’ৰ’ডে ওবাফেমি আওলোৱো বিশ্ববিদ্যালয়ৰ পৰা ইতিহাস আৰু আন্তঃৰাষ্ট্ৰীয় সম্পৰ্কত স্নাতক ডিগ্ৰী, ইক’ল ডি মেনেজমেণ্ট ডি নৰ্মাণ্ডীৰ পৰা প্ৰজেক্ট মেনেজমেণ্টত স্নাতকোত্তৰ ডিগ্ৰী আৰু লণ্ডন স্কুল অৱ ইকনমিক্সৰ পৰা ছ’চিয়েল বিজনেছ এণ্ড এণ্টাৰপ্ৰেনিউৰশ্বিপত স্নাতকোত্তৰ ডিগ্ৰী লাভ কৰিছে।

ফেব’ৰ’ডে ব্যৱসায়ত স্নাতক ডিগ্ৰী লাভ কৰিছে। ব্ৰিটেইনৰ বৈদেশিক আৰু কমনৱেলথ কাৰ্যালয়ত কাম কৰিছিল, সমগ্ৰ পশ্চিম আফ্ৰিকাত নীতি, বাণিজ্য আৰু বিনিয়োগ সম্পৰ্কৰ নেতৃত্ব দিছিল।

বঁটা

২০১৯: এটা যুৱ বিশ্ব ২০১৯ ডাচ এম এফ এ

তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
কথন শৰীৰ

কথন শৰীৰ কবি প্ৰদীপ শইকীয়াৰ নিৰ্বাচিত কবিতা সংকলন। ১৯৮৮ চনৰ পৰা ২০২১ চনলৈকে প্ৰকাশ পোৱা কবিৰ ১০ খন কবিতা সংকলনৰ পৰা নিৰ্বাচিত কবিতাসমূহ একত্ৰিত কৰি ইমৰান হুছেইনে সংকলন আৰু সম্পাদনা কৰা "কথন শৰীৰ" গ্ৰন্থখন প্ৰথম প্ৰকাশ হৈছিল শংকৰদেৱ প্ৰকাশনৰ পৰা ২০২৩ বৰ্ষৰ অক্টোবৰত।

উদ্ধৃতি

"হয়তু সমগ্ৰ জীৱন বিচাৰি কান্দিছে এক পান্থশালায'ত ৰাতিৰ শেষ প্ৰহৰে কামনাৰ পিৰামিড সাজেপ্ৰেমৰ নাগ-পেঁপা বাজে"
"পৃথিৱীৰ মানুহ,আৰু বেছি পৰ নাইপৃথিৱীয়ে এপাক আকউ নাচিব"
"তোৰ বুকুত দেওলগা ঘোঁৰা এৱাঁ সূতাৰে বন্ধাৰাতিৰ ঘৰকাণ উজাগৰে ৰাখচোতালত শুই আছে পোহনীয়া বাঘ"
"জুমুঠিৰ মানুহতোৰ পিঠিতৰ'দত ঢৌ ধুমুহাৰ পাক"
"ধোবাৰ পো। থেকেচি থেকেচি ধোৰজাৰ জলম। কাজলৰ দাগ"

উৎস

শ্ৰেণী:অসমীয়া গ্ৰন্থ
শ্ৰেণী:কবিতা সংকলন
সাত্ত্বিকসাইৰাজ ৰেংকিৰেড্ডী

সাত্ত্বিকসাইৰাজ ৰেংকিৰেড্ডী (; জন্ম: ১৩ আগষ্ট ২০০০) এজন ভাৰতীয় বেডমিণ্টন খেলুৱৈ। তেওঁ আৰু তেওঁৰ সংগী চিৰাগ চন্দ্ৰশেখৰ শেট্টী ভাৰতৰ পৰা বি ডব্লিউ এফ বিশ্ব ৰেংকিঙৰ শীৰ্ষ ১০ ৰ ভিতৰত স্থান লাভ কৰা প্ৰথম পুৰুষ ডাবলছ যুটি। তেওঁৰ কেৰিয়াৰৰ সৰ্বোচ্চ ৰেংকিং ৭। তেওঁ ২০২২ চনৰ কমনৱেলথ গেমছত পুৰুষৰ ডাবলছত সোণৰ পদক লাভ কৰিছিল।

প্ৰাৰম্ভিক জীৱন

ৰেংকিৰেড্ডী অন্ধ্ৰপ্ৰদেশৰ অমলাপুৰম নামৰ এখন চহৰৰ বাসিন্দা। তেওঁ পূৰ্বতে ৰাজ্যিক পৰ্যায়ৰ খেলুৱৈ হিচাপে পৰিগণিত হোৱা পিতৃৰ লগতে ডাঙৰ ভাতৃৰ পদাংক অনুসৰণ কৰি বেডমিণ্টন খেলিবলৈ আৰম্ভ কৰিছিল। ২০১৪ চনত হায়দৰাবাদৰ পুলেলা গোপিচন্দ একাডেমীত যোগদান কৰি তেওঁ ডাবলছ বিশেষজ্ঞ হোৱাৰ সিদ্ধান্ত লয়।

কেৰিয়াৰ

ৰেংকিৰেড্ডী আৰু চিৰাগ শেট্টীয়ে ২০১৮ চনৰ কমনৱেলথ গেমছত মিক্সড টিম ইভেণ্টত ভাৰতক ঐতিহাসিক সোণৰ পদক অৰ্জন কৰাত গুৰুত্বপূৰ্ণ ভূমিকা পালন কৰিছিল। এইখন প্ৰতিযোগিতাতে তেওঁলোকে পুৰুষৰ ডাবলছত ৰূপৰ পদকো লাভ কৰিছিল।

২০১৯ চনত ৰেংকিৰেড্ডী আৰু চিৰাগ শেট্টীয়ে বি ডব্লিউ এফ ছুপাৰচিৰিজ বা বি ডব্লিউ এফ ৱৰ্ল্ড ট্যুৰ (ছুপাৰ ৫০০+) খিতাপ দখল কৰা প্ৰথম ভাৰতীয় ডাবলছ যুটি হিচাপে পৰিগণিত হয়, যেতিয়া তেওঁলোকে ফাইনেলত চীনা যুটি লি জুনহুই আৰু লিউ ইউচেনক পৰাস্ত কৰি থাইলেণ্ড অ’পেনৰ খিতাপ দখল কৰে। ইয়াৰ পিছত তেওঁলোকে ২০১৯ চনৰ ফ্ৰেন্স অ'পেনত ৰানাৰ্ছ আপৰ স্থান দখল কৰে। এই প্ৰতিযোগিতাৰ চূড়ান্ত খেলখনত তেওঁলোক ইণ্ডোনেছিয়াৰ যুটি মাৰ্কাছ ফাৰ্নাল্ডি গিডিয়ন আৰু কেভিন ছাঞ্জয়া চুকামুলজোৰ হাতত পৰাস্ত হয়।

২০২১ চনত ৰেংকিৰেড্ডী আৰু চিৰাগ শেট্টীয়ে দ্বিতীয় ৰাউণ্ডত ইণ্ডোনেছিয়াৰ যুটি মহম্মদ আহছান আৰু হেন্দ্ৰা চেটিয়াৱানৰ হাতত পৰাস্ত হৈ ২০২০ চনৰ ইউনেক্স থাইলেণ্ড অ'পেনৰ পৰা ক্ৰেচ আউট হয়। জুলাই মাহত তেওঁ আৰু চিৰাগ শেট্টীয়ে ২০২০ চনৰ গ্ৰীষ্মকালীন অলিম্পিকত অংশগ্ৰহণ কৰিছিল যদিও মাৰ্কাছ ফাৰ্নাল্ডি গিডিয়ন আৰু কেভিন সঞ্জয়া চুকামুলজোৰ হাতত পৰাস্ত হোৱাৰ পিছত গ্ৰুপ পৰ্যায়ত বাহিৰ হৈছিল। অৱশ্যে সমগ্ৰ প্ৰতিযোগিতাখনত অৱশেষত সোণৰ পদক বিজয়ী লি ইয়াং আৰু ৱাং চি-লিনক প্ৰথম গ্ৰুপ পৰ্যায়ৰ মুখামুখিত সংকীৰ্ণভাৱে পৰাস্ত কৰিবলৈ কেৱল তেওঁলোকৰ যুটিটোৱেই হে সক্ষম হৈছিল। ডিচেম্বৰ মাহত ৰেংকিৰেড্ডী আৰু শেট্টীয়ে কেৰিয়াৰত প্ৰথমবাৰৰ বাবে বি ডব্লিউ এফ ৱৰ্ল্ড ট্যুৰ ফাইনেললৈ যোগ্যতা অৰ্জন কৰিছিল যদিও ডেনিছ যুটি কিম এষ্ট্ৰপ আৰু এণ্ডাৰছ স্কাৰুপ ৰাছমুচেনৰ হাতত গ্ৰুপ পৰ্যায়ৰ প্ৰথমখন মেচত পৰাস্ত হোৱাৰ পিছত প্ৰতিযোগিতাখনৰ পৰা আঁতৰি আহিব লগা হয়।

২০২২ চনত ৰেংকিৰেড্ডী আৰু চিৰাগ শেট্টীয়ে ইণ্ডোনেছিয়াৰ যুটি কেভিন সঞ্জয়া চুকামুলজো আৰু মহম্মদ আহছানৰ হাতত প্ৰথম ছেটত পৰাস্ত হোৱাৰ পিছত তেওঁলোকে দ্বিতীয় ছেটটো জয় হৈ তৃতীয় ছেটটো ২১-১৯ গ’লত সমাপ্ত কৰি ইণ্ডোনেছিয়াৰ বিৰুদ্ধে ২-০ গ’লত অগ্ৰগতি লাভ কৰে। ভাৰতক প্ৰথমবাৰৰ বাবে থমাছ কাপ ট্ৰফী লাভ কৰাত সহায় কৰাত ই গুৰুত্বপূৰ্ণ আছিল।

তথ্যসূত্ৰ

শ্ৰেণী:ভাৰতৰ বেডমিণ্টন খেলুৱৈ
শ্ৰেণী:অৰ্জুন বঁটা বিজয়ী
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
বনশ্ৰী সেনগুপ্ত

বনশ্ৰী সেনগুপ্ত ভাৰতীয় গায়িকা আছিল। তেওঁ ১৯৮৬ত তৎকালীন চোভিয়েট সংঘৰ সঙ্গীত মঞ্চত ভাৰতৰ হৈ প্ৰতিনিধিত্ব কৰিছিল। তেওঁ বঙালী, হিন্দী, ভোজপুৰী, ওড়িয়া আৰু অসমীয়া ভাষাত গীত গাইছে।

ব্যক্তিগত জীৱন

সেনগুপ্তৰ জন্ম হুগলিৰ চুঁচুড়াত হৈছিল।

বঁটা-বাহন

বৰ্ণময় সঙ্গীত জীৱনৰ স্বীকৃতি স্বৰূপে তেওঁ উত্তম কুমাৰ বঁটা, মাদাৰ টেৰেচা বঁটা, মাইকেল মধুসূদন বঁটা, বিএফজেএ বঁটা, প্ৰমথেশ বৰুৱা বঁটা ইত্যাদি বহুতো বঁটা লাভ কৰিছে।

মৃত্যু

২০১৭ চনৰ ১৯ ফেব্ৰুৱাৰীত ৭১ বছৰ বয়সত সেনগুপ্তৰ মৃত্যু হয়। কলকাতাৰ কেওৰাতলা মহাশ্মশানত তেওঁৰ শেষকৃত্য সম্পন্ন কৰা হয়। তেওঁ হাওফাওৰ সংক্ৰমণৰ উপৰিও হৃদযন্ত্ৰ, যকৃৎ আৰু বৃক্কৰ ৰোগত ভুগিছিল।

তথ্য সংগ্ৰহ

বাহ্যিক সংযোগ

বনশ্ৰী সেনগুপ্ত gaana.com

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় কণ্ঠশিল্পী
শ্ৰেণী:বঙালী চলচ্চিত্ৰৰ নেপথ্য কণ্ঠশিল্পী
শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্ৰেণী:ওড়িয়া চলচ্চিত্ৰৰ নেপথ্য কণ্ঠশিল্পী
শ্ৰেণী:অসমীয়া চলচ্চিত্ৰৰ নেপথ্য কণ্ঠশিল্পী

শ্ৰেণী:পশ্চিমবঙ্গৰ ব্যক্তি
বাদল চৌধুৰী

বাদল চৌধুৰী অসমৰ এজন লেখক, নাট্য সমালোচক৷ তেখেতৰ এখন নাটক সম্পৰ্কীয় গ্ৰন্থ হৈছে- অসমীয়া নাট্য সংস্কৃতিৰ এছোৱাঃ প্ৰত্যয় আৰু প্ৰতিচ্ছবি৷

উদ্ধৃতি

অসমীয়া নাট্য সংস্কৃতিৰ এছোৱাঃ প্ৰত্যয় আৰু প্ৰতিচ্ছবি

বিভ্ৰান্তিৰ ফলস্বৰূপে ধৰ্মীয় বিস্ময়ৰ চিন্তাৰ উন্মেষ ঘটিছিল৷
কৃষক সমাজৰ সংস্কৃতিয়েই হ’ল লোককৃষ্টি তথা লোকসংস্কৃতি৷
স্বৰূপাৰ্থত নূন্যতম উমৈহতীয়া উপাদানৰ অংশীদাৰ কোনো এক জনসমষ্টিক লোক বা Folk বুলিব পাৰি৷
সত্ৰীয়া জীৱনধাৰাত নিস্তৰংগ বিলৰ পানীত আবদ্ধ হৈ থকাৰ দৰে জীৱননিৰ্বাহ কৰি থকা মানুহখিনিয়ে মুঠি মাৰি ৰাখিছে লোকসংস্কৃতি আৰু লোককলা।
'জুনা নাম' কোনো স্বয়ংসিদ্ধ অনুষ্ঠান নহয়। ই থিয়নামৰে এটি ঠাল বিশেষ। থিয়নামৰ আন এটি নাম 'বীৰনাম' বুলি কোৱা হয়। বীৰনাম কোৱাৰ কাৰণটো হ'ল ভাগৱতৰ মতে বলীৰ ৰাজসভাত 'বলী'য়ে দৈত্যসকলৰ সৈতে জপিয়াই জপিয়াই নাচি নাচি গীত গাইছিল। সেয়েহে, দৈত্যসকল গোৱা গীতৰ আৰ্হিতে থিয়নামৰ আন এটি নাম বীৰনাম।

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া সাহিত্যিক
শ্ৰেণী:সমালোচক
ক্ৰিকেট কথাছবি নাস্তিক্য ইত্যাদি‍

ক্ৰিকেট কথাছবি নাস্তিক্য ইত্যাদি‍ প্ৰসেনজিৎ চৌধুৰীৰ এখন উল্লেখযোগ্য প্ৰবন্ধ সংকলন৷ ২০২৩ চনৰ নৱেম্বৰ মাহত প্ৰথম প্ৰকাশ হোৱা এই প্ৰবন্ধ সংকলনখনত ক্ৰিকেটঃ বিভাজন বৈষম্য জাতীয়তাবাদ, সত্যজিৎ ৰায়ঃ এক ব্যতিক্ৰমী বিলোকন, সত্যজিৎ ৰায়ৰ 'দেবী', গোৰা, গান্ধী আৰু নাস্তিক্য, মনস্তত্ত্বৰ পোহৰত ঈশ্বৰ, মনোবিদ আলফ্ৰেড এডলাৰঃ মন, নাৰী আৰু সমাজ শীৰ্ষক বস্তুনিষ্ঠ আৰু বিশ্লেষণাত্মক প্ৰবন্ধসমূহ সন্নিৱিষ্ট হৈছে৷

উদ্ধৃতি‍

"যুগধৰ্মই কেতিয়াবা মনীষাসম্পন্ন মানুহকো মোহৰ জালত বন্দী কৰে৷"
"ক্ৰীড়াংগনত যি সাম্প্ৰদায়িকতা দেখা যায় সি আচলতে বৃহৎ সমাজত প্ৰকাশ্য‍ে বা গোপনে বিৰাজমান সম্প্ৰদায়-কেন্দ্ৰিক দ্বন্দ্বৰেই প্ৰতিবিম্ব৷ পিছে কথা হ'ল ক্ৰীড়া-বৰ্হিভূত ৰাজনীতিয়ে সূচনা কৰা অনভিপ্ৰেত বৈৰিতাপূৰ্ণ বাতাৱৰণত খেল-পথাৰৰ পৰিচিত-কেন্দ্ৰিক উত্তেজক প্ৰতিদ্বন্দ্বিতাই পৰিস্থিতিক অধিক দূষিত কৰি পেলাব পাৰে৷"
"আপাতঃ দৃষ্টিত সহজ যেন লাগিলেও জাতীয়তাবাদৰ বিষয়টো জটিল, তাৰ সংজ্ঞা কেতিয়াবা গূঢ়াৰ্থক আৰু অসহিষ্ণু ৰাজনৈতিক বাতাৱৰণত বিষয়টো বিপজ্জনকভাৱে স্পৰ্শকাতৰ হৈ পৰে৷"
"সত্যজিত ৰায়ৰ যি চলচ্চৈত্ৰিক ভাষা তাৰ এটা স্বকীয় বৈশিষ্ট্য হ'ল নীৰৱতা৷"
"অধিকাংশ মানুহৰ মনত এটা বদ্ধমূল ধাৰণা আছেঃ নৈতিকতাৰ আধাৰ ধৰ্ম আৰু/বা ঈশ্বৰ-বিশ্বাস৷ এওঁলোকৰ অটল বিশ্বাস, ধৰ্মৰ গৰিমাময় গৰ্ভতেই নৈতিকতাৰ শুভ অংকুৰণ৷ এই সুপ্ৰোথিত ধাৰণাৰ ভিত্তিত আৰু এটা বিশ্বাস মানুহৰ মনৰ দলৈকে শিপাই গৈছে৷ এই জনপ্ৰিয় বিশ্বাসটো হ'ল, ধৰ্ম তথা ঈশ্বৰ-বিশ্বাসৰ লগত মানুহৰ সংযোগ ক্ষীণ বা ছিন্ন হ'লে নৈতিক অধঃপতন অনিবাৰ্য৷"
"পুৰুষতান্ত্ৰিক সমাজত অৱজ্ঞা, অসন্মান, বঞ্চনা আৰু পীড়ন নাৰী-জীৱনৰ অচ্ছেদ্য অংগ৷"

তথ্যসূত্ৰ

শ্ৰেণী:অসমীয়া গ্ৰন্থ
শ্ৰেণী:অসমীয়া প্ৰবন্ধ সংকলন
লামডিং

লামডিং (Pron:/lʌmˈdɪŋ/) অসমৰ নগাওঁ জিলাৰ অন্তৰ্ভুক্ত এখন ঠাই। ই উত্তৰ পূৰ্বাঞ্চলৰ আটাইতকৈ বৃহৎ ৰে'লৱে জংচন ৰূপে প্ৰখ্যাত।

ইতিহাস

লামডিং নামটোৰ উৎস ডিমাছা ভাষাৰ ' লামা' আৰু 'ডিং' শব্দ দুটা যাৰ অৰ্থ ক্ৰমান্বয়ে 'বাট' আৰু 'পোন'। গতিকে লামডিঙৰ সম্পূৰ্ণ অৰ্থ পোন আলিবাট। 'লামা' শব্দৰ পৰা অন্য এটা কাষৰীয়া ৰে'লৱে ষ্টেচনৰ 'লামাছাখং' ( Lamasakhong) ৰখা হৈছে, যাৰ অৰ্থ 'সৰু আলিবাটেৰে পূৰ্ণ উপত্যকা (valley of small paths)।

ভৌগোলিক বিৱৰণ

আন্তঃগাঁথনি

২০১১ চনৰ লোকপিয়ল অনুসৰি, মুঠ জনসংখ্যা ৩১,৩৪৭ জন।

যাতায়ত ব্যৱস্থা

লামডিং উত্তৰ-পূব সীমান্ত ৰেলৱেৰ মুখ্য বিভাগ আৰু উত্তৰ পূৰ্বাঞ্চলৰ ভিতৰতে বৃহৎ ৰে'লৱে জংচন। এই জংচনটোৱে অসমক ত্ৰিপুৰাৰ সৈতে সংযোজিত কৰিছে। ইয়াটো লামডিং-বদৰপুৰ-শিলচৰ-আগৰতলা হৈ গৈছে।

শিক্ষা

লামডিঙত ভালসংখ্যক শিক্ষা প্ৰতিষ্ঠান আছে। ইয়াৰে ভিতৰত উল্লেখযোগ্য হ'ল-

বিদ্যালয় :
ৰে'লৱে উচ্চতৰ মাধ্যমিক বিদ্যালয়
ডনবস্কো হাইস্কুল
কেন্দ্ৰীয় বিদ্যালয়
দক্ষিণ লামডিং বিদ্যা নিকেতন
প্ৰণবানন্দ বিদ্যা মন্দিৰ
দক্ষিণ লামডিং উচ্চ মাধ্যমিক বিদ্যালয়
বীৰ কনকলতা প্ৰাথমিক বিদ্যালয়

মহাবিদ্যালয় :
লামডিং মহাবিদ্যালয়

ৰাজনীতি

লামডিং নগাঁও (লোকসভা সমষ্টি)ৰ অন্তৰ্ভুক্ত।

উল্লেখযোগ্য ব্যক্তি

তথ্যসূত্ৰ

শ্ৰেণী:অসমৰ নগৰ-মহানগৰ
তিল পিঠা

তিল পিঠা বা খোলাচপৰীয়া পিঠা হৈছে অসমীয়া লোকসকলে বিহু বা অন্যান্য অনুষ্ঠানত খাবৰ বাবে তৈয়াৰ কৰা এক পিঠা বিশেষ। এই পিঠাৰ বৰণ বগা, ভিতৰত তিল, গুৰ, নাৰিকলৰ প্ৰলেপ এটা থাকে। ইয়াৰ আকৃতি চুঙা বা অৰ্ধচন্দ্ৰৰ দৰে। শুকান পিঠাগুৰিৰে তৈয়াৰ কৰা ই এক তেল বিহীন খাদ্য।

প্ৰয়োজনীয় সামগ্ৰী

মিহিকৈ খুন্দা বৰা চাউলৰ গুৰি,
গুৰ বা চেনি,
নাৰিকল বা তিল

প্ৰস্তুত কৰণ পদ্ধতি

কেঁচা পিঠাগুৰিৰ এটা পাতল প্ৰলেপ গৰম টাৱা, কেৰাহী বা তেনে জাতীয় ৰন্ধন পাত্ৰৰ ওপৰত মেলি তাৰ মাজত তিল আৰু গুড়ৰ মিশ্ৰণ দি দুয়োফালৰ পৰা ভাঁজ কৰি নুৰা বান্ধি এই পিঠা প্ৰস্তুত কৰা হয়। পিঠাগুৰিৰ এই ভাঁজ নুৰা বন্ধা বা চুঙাৰ দৰে হ’লে তাক তিল পিঠা আৰু অৰ্ধচন্দ্ৰাকাৰ হ’লে তাক জোন পিঠা বোলে। মাজত দিয়া মিশ্ৰণটো সলাই চেনি আৰু নাৰিকলৰ মিশ্ৰণো দিয়া হয়। তেতিয়া এই পিঠাক নাৰিকল দিয়া তিল পিঠা বুলিও কোৱা হয়। তিল পিঠাৰ পিঠাগুৰি খুন্দি মিহি চালনিৰে চলাৰ পাছত সেমেকা ভাৱটো নাযাবৰ বাবে সাৱধান হ’ব লাগে। পিঠাগুৰিখিনি শুকাই গ'লে বা খৰচীয়া হ'লে পিঠা সাজিবলৈ অসুবিধা হয়। পুৰণি বৰা চাউল হ'লেও তিল পিঠা সাজিবলৈ অসুবিধা। টিলখিনি প্ৰথমে ভাজি লৈ সামান্য খুন্দি লোৱা হয়। এই তিলৰ গুৰাৰ সৈতে বালি অঁহিয়া গুৰ মিহিকৈ কাটি মিশ্ৰণ কৰা হয়। নতুবা নাৰিকল ৰুকি ইয়াৰ পৰা ৰসখিনি চেপি উলিয়াই লৈ চেনিৰ সৈতে মিশ্ৰণ কৰা হয়। অতীজত ইয়াক মাটিৰ খোলাত বনাইছিল বাবে ইয়াক খোলাচপৰীয়া পিঠাও বোলা হয়। কাঠ খৰিৰ জুইত বনোৱা হয় বাবে তিল পিঠাত এক জুইৰ ধোঁৱাৰ বিশেষ সোৱাদ মিহলি হয়। তেল নোহোৱাকৈ বনোৱা হয় বাবে পিঠা গুৰিৰ আৱৰণটো খাবলৈ মচমচিয়া হয় আৰু ভিতৰৰ তিল গুৰ বা নাৰিকল চেনিৰ মিশ্ৰণটোৱে জিভালৈ মিঠা সোৱাদ আনে।

চিত্ৰ বিথিকা

তথ্য উৎস

শ্ৰেণী:অসমৰ খাদ্য
ড'পলাৰ প্ৰভাৱ

]]।

ড'পলাৰ প্ৰভাৱ (Doppler effect বা Doppler shift) বুলিলে এক তৰংগৰ উৎসৰ সাপেক্ষে গতি কৰি থকা এগৰাকী পৰ্যবেক্ষকৰ বাবে তৰংগৰ কম্পনাংক সলনি হোৱা পৰিঘটনাক বুজায়। অষ্ট্ৰিয়ান পদাৰ্থবিদ ক্ৰিষ্টিয়ান ড'পলাৰ-এ ১৮৪২ চনত পোনপ্ৰথমবাৰৰ বাবে এই পৰিঘটনাৰ কথা প্ৰকাশ কৰিছিল।

এগৰাকী পৰ্যক্ষেকৰ দিশে আহি থকা আৰু আঁতৰি যোৱা গাড়ী এখনৰ শব্দৰ তীব্ৰতাৰ পৰিৱৰ্তন ড'পলাৰ প্ৰভাৱৰ এক সাধাৰণ উদাহৰণ। অহাৰ সময়ত নিৰ্গত কম্পনাংকতকৈ শুনা যোৱা কম্পনাংক বেছি, ঠিক পাৰ হৈ যোৱা সময়ত একেই আৰু পাৰ হৈ যোৱাৰ পাছত কম।

যেতিয়া তৰংগৰ উৎসটো পৰ্যবেক্ষকৰ দিশে আহি থাকে, প্ৰতিটো ক্ৰমিক তৰংগৰ চূড়া আগৰ তৰংগটোৰ চূড়াতকৈ পৰ্যবেক্ষকজনৰ ওচৰৰ পৰা নিৰ্গত হয়। থোৰতে ড'পলাৰ প্ৰভাৱৰ কাৰণ এয়েই। গতিকে প্ৰতিটো তৰংগ আগৰ তৰংগটোতকৈ পৰ্যবেক্ষকজনৰ ওচৰ পাওঁতে কম সময় লাগে। তেতিয়া পৰ্যবেক্ষকজনৰ কাষ চপা ধাৰাবাহিক তৰংগ চূড়াৰ সময় কমি আহি থাকে আৰু কম্পনাংক বাঢ়ি যায়। গতি কৰোঁতে ধাৰাবাহিক তৰংগৰ শিখৰৰ ব্যৱধান কমি কমি সেইবোৰ একগোট হৈ পৰে। ইয়াৰ বিপৰীতে তৰংগৰ উৎসটো পৰ্যবেক্ষকজনৰ পৰা আঁতৰলৈ গৈ থাকিলে প্ৰতিটো তৰংগ আগৰ তৰংগটোতকৈ আঁতৰৰ পৰা নিৰ্গত হয়। গতিকে ধাৰাবাহিক তৰংগ মাজৰ সময় ব্যৱধান বাঢ়ি যায়। ধাৰাবাহিক তৰংগৰ চূড়াৰ মাজৰ দূৰত্ব বাঢ়ি যোৱা বাবে সেইবোৰ ইটোৱে সিটোৰ পৰা আঁতৰি পৰে।

কোনো মাধ্যমত গতি কৰা তৰংগ যেনে শব্দ তৰংগৰ বাবে পৰ্যবেক্ষক আৰু উৎসৰ গতি তৰংগ সঞ্চাৰণ হোৱা মাধ্যমৰ বাবে আপেক্ষিক।

তথ্য সংগ্ৰহ

শ্ৰেণী:পদাৰ্থ বিজ্ঞান
কলা (দ্ব্যৰ্থতা দূৰীকৰণ পৃষ্ঠা)

কলা শব্দই তলৰ বিষয়বস্তুসমূহ বুজাব পাৰে:

কলা (Art) বা শিল্প: মানৱ সৃজনশীলতাৰ ৰূপ।
কলা (জীৱবিজ্ঞান) (Tissue): এক প্ৰকাৰৰ অথবা একাধিক ধৰনৰ কিছু কোষৰ সমষ্টি।
কলা (Deaf): শ্ৰৱন বিসংগতি বা বধিৰতা থকা লোক।
কলা: চন্দ্ৰৰ ষোল্ল ভাগৰ এভাগ।
শশী শৰ্মা

শশী শৰ্মা এজন শিক্ষাবিদ, সাহিত্যিক, অনুবাদক, সমালোচক, বুদ্ধিজীৱি আছিল৷ তেওঁ নলবাৰী কলেজৰ অধ্যাপক আছিল৷ তেওঁ অসমৰ এগৰাকী প্ৰবীণ বামপন্থী বুদ্ধীজীৱীও অছিল।

উদ্ধৃতি

সাহিত্যত বিবৰ্তন
সামাজিক বিবৰ্তনৰ লগে লগে সাহিত্যৰো বিবৰ্তন ঘটিছে। মধ্যযুগীয়া সাহিত্য আছিল প্ৰধানকৈ ভাববাদী, অলৌকিকতা বা অবাস্তৰ বিশ্বাসেই আছিল মধ্যযুগীয়া সাহিত্যৰ প্ৰাণ। আধুনিক যুগ বিজ্ঞানময় যুগ; বিজ্ঞান যুক্তিময়। এই কাৰণে আধুনিক যুগক যুক্তিবাদীযুগ বোলা হয়। হেগেলৰ ভাষাত,- "যুক্তিয়েই জগত নিয়ন্ত্ৰণ কৰিছে, গতিকে বিশ্বইতিহাসো হ'ব যুক্তিবাদী”। অযুক্তিকৰ, অবিবেচনাকৰ বা অলৌকিক বিশ্বাসৰ স্থান আজিৰ পৃথিবীৰপৰা ক্ৰমে ক্ৰমে লোপ পাব ধৰিছে। চেতনা বৃদ্ধিৰ লগে লগে যুক্তিৰ স্থানো ক্ৰমে ক্ৰমে বাঢ়ি আছে।
সাহিত্য শিল্পৰ মূল লক্ষ্য হ'ল মুক্তি। এই মুক্তি সুস্থ জীৱন ধাৰণৰ কাৰণে সকলো প্ৰকাৰৰ বাধাৰপৰা মুক্তি, সংস্কাৰৰ সকলো প্ৰকাৰৰ শিকলিৰ বান্ধোনৰপৰা মুক্তি আৰু মনুষ্যত্বৰ সকলো প্ৰকাৰৰ গ্লানিৰ পৰা মুক্তি। এই প্ৰসঙ্গত মন কৰিব লগা কথা এয়ে যে অৰ্থ- নৈতিক মুক্তি বিনে আন সকলো প্ৰকাৰৰ মুক্তি ভ্ৰান্ত। অৰ্থ নৈতিক মুক্তিয়েহে মানুহক সৰ্বাঙ্গীন মুক্তিৰ পথত অনুপ্ৰাণিত কৰিব পাৰে।
সাহিত্য অলংকাৰ নহয়, সাহিত্য জীৱন আৰু জগতক নতুনকৈ গঢ়াৰ প্ৰেৰণামূলক অস্ত্ৰ। আজিৰ সাহিত্যই জীৱন্ত বাস্তৱ আৰু সত্য অনুভূতিক অবজ্ঞা কৰিব নোৱাৰে; আজিৰ সাহিত্যই সমাজতান্ত্ৰিক বাস্তৱবাদৰ ভেটিত সকলোৰে কাৰণে এখন পৰম আনন্দময়ী সমাজ গঢ়াত সহায় কৰিবই লাগিব।
মানৱতাৰ নতুন ভৱিষ্যৎ মানেই হ'ল শ্ৰেণী আৰু শোষণহীন এখন নতুন পৃথিবী। এই নতুন পৃথিবীৰ নতুন মানুহে প্ৰতিভাশালী সুন্দৰ মনৰ লগতে সুন্দৰ আৰু নিপুণ হাতৰ কথাৰ ওপৰত, অৰ্থাৎ প্ৰতিভাৰ লগত শ্ৰমক সমানে গুৰুত্ব দিয়ে, বৰং প্ৰতিভাৰ মূলতেও শোষণহীন শ্ৰমৰ প্ৰভাৱহে স্বীকাৰ কৰে। এইখন নতুন পৃথিবীত মূৰ আৰু হাতৰ অৰ্থাৎ চিন্তা আৰু শ্ৰমৰ যুগপৎ বিকাশৰ ওপৰত গুৰুত্ব আৰোপ কৰা হয়।
কিছুমান লেখক-সাহিত্যিক আছে যাৰ ৰচনাত শোষণ-নিপীড়ন, বঞ্চনা-অপমান আদিৰ চিত্ৰ চিত্ৰিত হয়, কিন্তু শ্ৰেণীশত্ৰু নিৰ্ণয় নহয়, তেওঁলোকে শ্ৰেণীশত্ৰুৰ বিৰুদ্ধে ঘৃণাৰো সৃষ্টি নকৰে। এওঁলোকো পেটি বুৰ্জোৱা মানসিকতা সম্পন্ন। এই শ্ৰণীৰ সাহিত্যিকে শুমকাৰী মানুহক বিভ্ৰান্ত কৰিবলৈ সৃষ্টি কৰে নিৰাশাবাদী সাহিত্য। কেৰল সৃষ্টি নিপু- ণতা প্ৰকাশ পালেই নহ'ব, সৃষ্টি হ'ব লাগিব মানৱতাৰ কল্যাণৰ কাৰণ, সৃষ্টিয়ে মানুহক আশা-বাসনাৰেও উদ্দীপ্ত কৰি তুলিব পাৰিব লাগিব।
সঁচা প্ৰগতিবাদীয়ে, প্ৰকৃত সমাজতান্ত্ৰিক বাস্তৱবাদীয়ে চিৰ-স্বাধীনৰূপত শিৰ উন্নত কৰিয়ে ৰাখে। তেওঁ জাতি, ধৰ্ম, সম্প্ৰদায়, শ্ৰেণী আদিৰ বন্ধনৰপৰা মুক্ত, তেওঁ সকলো প্ৰকাৰৰ অন্ধ আৰু কু- সংস্কাৰৰ পৰাও মুক্ত; সমগ্ৰ বিশ্বৰ সমূহ শ্ৰমকাৰী মানুহৰ মাজত এক মহা সম্মিলনৰ মহান পথ গঢ়ি তোলাৰ অৰ্থে আত্মদান কৰিবলৈ তেওঁ প্ৰস্তুত। এই সত্যৰ সাধক শিল্পী-সাহিত্যিক সকল সকলো প্ৰকাৰৰ মোহৰ পৰাও মুক্ত, কোনোবো প্ৰতি অন্ধ অনুৰাগ বা আনুগত্য এওঁলোকৰ নাই।

তথ্যসূত্ৰ

শ্ৰেণী:মৃত ব্যক্তি
শ্ৰেণী:লেখক
শ্ৰেণী:অসমৰ ব্যক্তি
শ্ৰেণী:অসমীয়া শিক্ষাবিদ
শ্ৰেণী:অসমীয়া সাহিত্যিক
দ্বিবিদ

দ্বিবিদ হিন্দু ধৰ্মত প্ৰচলিত বিভিন্ন বান্দৰ সদৃশ এটা চৰিত্ৰৰ নাম।
ব্ৰহ্ম পুৰাণ আৰু হিন্দু সাহিত্যৰ অন্যান্য গ্ৰন্থত তেওঁৰ অসুৰ। এই অসুৰক বলোৰামে বধ কৰে।
ৰামায়ণ মতে ৰাম আৰু ভায়েক লক্ষ্মণক ৰাৱণক পৰাস্ত কৰাত সহায় কৰা মৈন্দাৰ অন্যতম ভাতৃ।

কিংবদন্তি

দ্বিবিদ আকৃতিত বান্দৰ সদৃশ, অসুৰৰ দৰে অতিশয় শক্তিশালী। বন্ধু নৰকাসুৰৰ মৃত্যুৰ পিছত কৃষ্ণ আৰু সকলো দেৱতাৰ প্ৰতিশোধ লোৱাৰ শপত খায়। তেওঁ যজ্ঞ আৰু ইয়াৰ অনুশীলন কৰা সকলোকে বাধা দিয়ে। তেওঁ যজ্ঞৰ আচাৰ-অনুষ্ঠান ভাঙি ভূখণ্ড, চহৰৰ লগতে গাঁও জ্বলাই দিছিল। তেওঁ পাহাৰ উভালি সাগৰত পেলাই দিয়া বুলি কোৱা হৈছে।
সাগৰ ইমানেই অত্যধিক দুৰ্দশাগ্ৰস্ত হৈ পৰিছিল যে পাৰৰ ওপৰেৰে ভাঁহি গৈছিল, ওচৰৰ গাঁও আৰু নগৰবোৰ বুৰাই পেলাইছিল।
দুষ্ট জীৱটোৱে গছ-গছনিও ধ্বংস কৰিছিল, ইমানেই অত্যাচাৰী আছিল যে বিশ্বব্ৰহ্মাণ্ডই তেওঁৰ অস্তিত্বৰ বাবে শোক কৰা বুলি বৰ্ণনা কৰা হৈছে। তেওঁ বলোৰাম, পত্নী ৰেৱতী আৰু উদ্যান এখনত মদৰ চুমুক দিয়া কেইবাগৰাকীও সম্ভ্ৰান্ত মহিলাৰ সম্মুখীন হ’ল।
অসুৰে বলোৰামৰ নাঙল আৰু গদাটো জব্দ কৰি তেওঁৰ সম্মুখতে তেওঁক অনুকৰণ কৰিবলৈ ধৰিলে। তেওঁ পাত্ৰবোৰ ধ্বংস কৰিবলৈ আৰম্ভ কৰাৰ পিছত খঙত বলোৰামে নিজৰ লোহাৰ গদাটো ধৰিলে আৰু তেওঁৰ ফালে নিক্ষেপ কৰা এটা শিল গদাৰ আঘাতেৰে টুকুৰা টুকুৰ কৰি পেলালে। যেতিয়া দ্বিবিদে বলোৰামৰ বুকুত আঘাত কৰে, তেতিয়া বলোৰামে অসুৰৰ ওপৰত মুঠিৰ আঘাত কৰি তেওঁক বধ কৰে। তেওঁৰ মৃত্যুৰ লগে লগে দেৱতাসকলে তেওঁৰ ওপৰত পুষ্পবৃষ্টি কৰি তেওঁৰ নামৰ প্ৰশংসা কৰে।

তথ্যসূত্ৰ

শ্ৰেণী:হিন্দু কিংবদন্তি
হামিদাবাদ মহাবিদ্যালয়, সাতশিয়া

হামিদাবাদ মহাবিদ্যালয়, সাতশিয়া খন ১৯৭৯ চনৰ ১৬ নৱেম্বৰ তাৰিখত প্ৰতিষ্ঠিত হৈছিল। অসমৰ ধুবুৰী জিলাৰ ব্ৰহ্মপুত্ৰ নদৰ দক্ষিণ পাৰৰ জামাদাৰহাট নামৰ ঠাইখনত এই মহাবিদ্যালয়খন অৱস্থিত। মহাবিদ্যালয়খন পোৰাভিটা বজাৰৰ পৰা আধা কিলোমিটাৰ দূৰৈত সাতশিয়া গাঁৱত অৱস্থিত। ফকিৰগঞ্জ থানাৰ পৰা প্ৰায় ১০ কিলোমিটা দূৰৈত (উত্তৰ-পশ্চিম মেৰুত) অৱস্থিত, টিক্ৰিকিল্লা বজাৰ (মেঘালয়)ৰ পৰা প্ৰায় ১২ কিলোমিটাৰ দূৰত, লক্ষিপুৰ নগৰৰ পৰা পশ্চিম-উত্তৰ মেৰুত প্ৰায় ২৫ কিলোমিটাৰ দূৰত। হামিদাবাদ মহাবিদ্যালয়ৰ মুঠ আসনৰ সংখ্যা ৯০০ খন। মহাবিদ্যালয়খনত আৰ্টচ ষ্ট্ৰিম (কলা শাখা) কোৰ্চবোৰ পঢ়ুৱা হয়। লগতে এটা মেজৰ বিষয়ো বাছি ল’ব পাৰে। আৰ্টচৰ বাহিৰে এই মহাবিদ্যালয়খনত বিজ্ঞান তথা বাণিজ্য শাখাৰ বিষয়সমূহ লোৱাৰ সুবিধা নাই। এই মহাবিদ্যালয়খন গুৱাহাটী বিশ্ববিদ্যালয়ৰ অধীন।

ইতিহাস

এই মহাবিদ্যালয়খন ১৯৭৯ চনৰ ১৬ নৱেম্বৰ তাৰিখত মৰহুম মৌলনা পীৰ আব্দুল হামিদ খাঁন ভাষানী চাহাবে এই অঞ্চলৰ শিক্ষাৰ উন্নতিৰ হকে স্থাপন কৰিছিল। কলেজখন স্থাপন হোৱাৰ পিছৰ পৰাই দীৰ্ঘদিন ধৰি চৰকাৰীকৰণ হোৱা নাছিল। অৱশেষত দীৰ্ঘদিন পিছত মহাবিদ্যালয়খন ০১/০১/২০১৩ চনৰ পৰা অসম চৰকাৰৰ কৰ্তৃক প্ৰৱৰ্তিত হৈছে, এয়া মহাবিদ্যালয়ৰ শুভাকাংক্ষীৰ বাবে অপৰিসীম আনন্দ আৰু গৌৰৱৰ কথা।

তথ্য উৎস্য

শ্ৰেণী:অসমৰ মহাবিদ্যালয়সমূহ
মানসপুত্ৰ

মানসপুত্ৰ হিন্দু ধৰ্মমতে ব্ৰহ্মৰ 'মনৰপৰা উৎপত্তি হোৱা সন্তান' বা 'মন-জন্মা' পুত্ৰক বুজায়। হিন্দু ধৰ্মত ব্ৰহ্মাই নিজৰ মনৰপৰাই কেইবাজনো সন্তান সৃষ্টি কৰিছিল বুলি বিশ্বাস কৰা হয়।

কেতিয়াবা, মনৰ এই সন্তানসকলক প্ৰতিটো সৃষ্টিৰ সকলো সত্ত্বাৰ পূৰ্বপুৰুষ প্ৰজাপতিসকলৰ সৈতে একে বুলি কোৱা হয়। মানসপুত্ৰসকলে প্ৰথম পুৰুষ স্বয়ম্ভুৱ মনু আৰু প্ৰথম মহিলা শতৰূপাৰ সৃষ্টি কৰিছিল বুলি বিশ্বাস কৰা হয়, যাৰ পাঁচটা সন্তান আছিল, যিয়ে পৃথিৱীত বসতি স্থাপন কৰিছিল।

তালিকা

বিষ্ণু পুৰাণৰ মতে ব্ৰহ্মৰ নজন মানসপুত্ৰ হ’ল- ভৃগু, পুলস্ত্য, পুলহ, ক্ৰতু, অংগিৰস, মৰিচি, দক্ষ, অত্ৰি, আৰু বশিষ্ঠ। এই ঋষিসকলক ব্ৰহ্মৰ্ষি বুলি কোৱা হয়।

ভাগৱত পুৰাণৰ মতে কিছুমান মানসপুত্ৰ হ'ল- অংগিৰস, অত্ৰি, পুলস্ত্য, মৰিচি, পুলহ, জাম্বৱন, ভৃগু, বশিষ্ঠ, দক্ষ, নাৰদ, চিত্ৰগুপ্ত, চাৰি কুমাৰ, হিমৱত আৰু শতৰূপা।

তথ্যসূত্ৰ

শ্ৰেণী:ঋষি
পদ্মবিভূষণ অসমীয়াৰ তালিকা

পদ্মবিভূষণ হৈছে ভাৰত চৰকাৰে প্ৰদান কৰা দ্বিতীয় সৰ্বোচ্চ অসামৰিক সন্মান। এই সন্মানৰ স্থান ভাৰতৰত্নৰ পাছত। ১৯৫৪ চনৰ ২ জানুৱাৰীত প্ৰথমবাৰৰ বাবে ভাৰত চৰকাৰে এই সন্মান প্ৰদান কৰে। বৰ্তমানলৈ ২ গৰাকী অসমীয়া এই সন্মানৰ দ্বাৰা বিভূষিত হৈছে। এই সন্মান লাভ কৰা অসমীয়াসকলৰ নাম, অৱদানৰ ক্ষেত্ৰ আৰু বঁটা প্ৰাপ্ত চনৰ তালিকা তলত উল্লেখ কৰা হ'ল।

তালিকা

#
চন
ব্যক্তিৰ নাম
আলোকচিত্ৰ
অৱদানৰ ক্ষেত্ৰ
১ ১৯৭১ বিমলা প্ৰসাদ চলিহা |centre অসামৰিক সেৱা
২ ২০১২ ভূপেন হাজৰিকা |centre কলা

তথ্য সংগ্ৰহ

শ্ৰেণী:অসম সম্পৰ্কীয় তালিকা
শ্ৰেণী:অসমৰ ব্যক্তি
*
ৰিছাৰ্চ এণ্ড এনালাইছিছ ৱিং

ৰিচাৰ্চ এণ্ড এনালাইছিচ উইং ( সংক্ষেপে RAW বা R&AW) হৈছে ভাৰত গণৰাজ্যৰ বাহ্যিক চোৰাংচোৱা সংস্থা। ১৯৬৮ চনত ইয়াৰ প্ৰথম সঞ্চালক ৰামেশ্বৰ নাথ কাওৰ নেতৃত্বত ইয়াক গঠন কৰা হয়। ১৯৬২ চনৰ ভাৰত-চীন যুদ্ধ আৰু ১৯৬৫ চনৰ ভাৰত-পাকিস্তান যুদ্ধৰ সময়ত ইণ্টেলিজেন্স ব্যুৰ'ত (IB) (উল্লেখযোগ্য যে IB য়ে সেই সময়ত বাহ্যিক আৰু আভ্যন্তৰীণ দুয়োটো দিশ চোৱাচিতা কৰিছিল) ভালেমান দুৰ্বলতাই দেখা দিছিল। এই দুৰ্বলতাসমূহে ভাৰত চৰকাৰক বাহ্যিক চোৰাংচোৱাৰ দিশটো চোৱাচিতাৰ বাবে RAW ৰ দৰে স্বাধীন সংস্থা এটা গঠন কৰাৰ বাবে বাধ্য কৰায়।

RAW ৰ মুখ্য কাম হ'ল বাহ্যিক চোৰাংচোৱাগিৰি আৰু সন্ত্ৰাসবাদ ৰোধ কৰা। ইয়াৰ উপৰিও বিদেশী চৰকাৰ, প্ৰতিষ্ঠানসমূহৰ তথ্য সংগ্ৰহ কৰি বিশ্লেষণ কৰা। লগতে ই ভাৰতৰ পাৰমাণৱিক প্ৰকল্পসমূহৰো সুৰক্ষাৰ দায়িত্বত আছে। ইয়াৰ মুখ্য কাৰ্যালয় নতুন দিল্লীত অৱস্থিত।

ইতিহাস

১৯৩৩ ৰ পৰা ১৯৬৮ লৈ

RAW ৰ গঠনৰ আগতে বাহ্যিক চোৰাংচোৱাগিৰিৰ ভাৰ আছিল ব্ৰিটিছ চৰকাৰে গঠন কৰা ইণ্টেলিজেঞ্চ ব্যুৰ' (IB) ওপৰত। ১৯৩৩ চনত বিশ্বত ৰাজনৈতিক উত্থান-পতনৰ উমান পাই ব্ৰিটিছ চৰকাৰে IB ৰ দ্বায়িত্ব বৃদ্ধি কৰি ভাৰতৰ সীমান্ততো চোৰাংচোৱাগিৰিৰ ভাৰ অৰ্পণ কৰে।

১৯৪৭ চনত, স্বাধীনতাৰ পিছত সঞ্জীৱী পিল্লায়ে IB ৰ সঞ্চালকৰ দ্বায়িত্ব ভাৰ গ্ৰহণ কৰে। ব্ৰিটিছ চৰকাৰে ভাৰত এৰি যোৱাৰ পিছত উচ্চ প্ৰশিক্ষণপ্ৰাপ্ত মানৱ সম্পদৰ অভাৱত পিল্লায়ে IB ক এম আই ৫ ৰ আৰ্হিত চলাবলৈ চেষ্টা কৰিছিল। ১৯৪৯ চনত পিল্লায়ে বাহ্যিক চোৰাংচোৱাৰ কাৰণে এক সৰু প্ৰচেষ্টা হাতত লৈছিল, কিন্তু ১৯৬২ চনৰ ভাৰত-চীন যুদ্ধৰ ব্যৰ্থতাই ইয়াক বিফল বুলি প্ৰমাণ কৰিলে। এই বিফলতাই প্ৰধানমন্ত্ৰী জৱাহৰলাল নেহৰুক সুকীয়াভাৱে বাহ্যিক দিশটো চোৱাচিতাৰ বাবে নতুন এটি সংস্থা গঠনৰ বাবে আদেশ দিবলৈ বাধ্য কৰায়। কাওক ভাৰতৰ প্ৰথম বৈদেশিক চোৰাংচোৱা সংস্থা RAW ৰ প্ৰধান হিচাপে নিয়োগ কৰা হয়।

তথ্য সংগ্ৰহ

বাহ্যিক সংযোগ

The IPKF in Sri Lanka, 10 years on Rediff.com
Air India Flight 182 – CBC News collection of stories on the bombing of Flight 182

শ্ৰেণী:ভাৰতৰ চৰকাৰী সংস্থা